Lav et referat af nedenstående tekst:

Tekst:
AaB's forsvarsspiller Jores Okore ser ikke ud til at kunne slippe med at undskylde sit udbrud mod dommeren efter FC Midtjylland-kampen i søndags. Fodboldens Disciplinærinstans har nemlig valgt at indlede en sag mod Jores Okore for den uheldige bemærkning. Det skriver Tipsbladet.dk. Okore følte sig i kampens overtid snydt for et frispark i en situation, der førte til en sen udligning til FC Midtjylland. Det fik forsvarsspilleren til i sin frustration at spørge kampens dommer, Jørgen Daugbjerg Buchardt, om han var racist. Selv om AaB og Jores Okore siden har beklaget optrinnet, kan det nu alligevel føre til en straf til Okore. Til Tipsbladet.dk har AaB's pressechef, Brian Andersen, bekræftet, at Fodboldens Disciplinærinstans har indledt en sag. Man forventer, at der falder en afgørelse i sagen inden AaB's næste kamp mod FC Midtjylland på søndag. AaB har ikke yderligere kommentarer til sagen.

Referat:
Fodboldens Disciplinærinstans har rejst en sag mod Jores Okore på baggrund af bemærkningen om racisme til dommer Jørgen Daugbjerg Burchardt i søndags.